b'\n_START_ARTICLE_\nRatpenat blanc centrameric\xc3\xa0\n_START_SECTION_\nComportament\n_START_PARAGRAPH_\nEl ratpenat blanc centrameric\xc3\xa0 talla els nervis laterals que s\'estenen cap a fora del nervi central de les fulles grans de les heliconi\xc3\xa0cies fent que es pleguin per formar una mena de "tenda". S\'aferren de l\'arrel d\'aquesta tenda en petites col\xc3\xb2nies de fins a mitja dotzena d\'individus, formats per un mascle i un harem de femelles. La tenda els protegeix de la pluja i dels depredadors. A Costa Rica, els investigadors han informat que aquesta esp\xc3\xa8cie nom\xc3\xa9s al\xc3\xa7a el vol quan s\'altera la tija principal de la seva tenda, possiblement pel fet que estan ben camuflats. Malgrat els seus refugis s\xc3\xb3n generalment prop del terra, els filtres de la llum solar a trav\xc3\xa9s del fulla li donen al seu pelatge blanc un color verd\xc3\xb3s. Aix\xc3\xb2 els oculta gaireb\xc3\xa9 del tot si romanen quiets. S\'ha suggerit que una col\xc3\xb2nia pot tenir diversos refugis dispersos dins del bosc._NEWLINE_\xc3\x89s una de les 15 esp\xc3\xa8cies de ratpenats de l\'Am\xc3\xa8rica Llatina que es refugien en fulles que utilitzen com a tenda de campanya. Al Vell M\xc3\xb3n, hi ha 3 esp\xc3\xa8cies de ratpenats de l\'\xc3\x8dndia i del Sud-est asi\xc3\xa0tic que se sap que tamb\xc3\xa9 fan servir aquesta mena de refugis.'